22/03/2010 | Administración LocalMunicipal
Oleiros
Recadación Municipal
Notificación por comparecencia providencia embargo

Non sendo posible a notificación persoal ós debedores que figuran no anexo, ou ós seus representantes por causas non imputables a este Concello, por ser descoñecidos ou non ser atopados, no enderezo declarado e/ou coñecido, ou por rexeitamento da mesma, e intentándose por duas veces a notificación,. Notificados ós debedores que figuran no anexo os débitos perseguidos no expedente de prema, de conformidade co artigo 167 de Lei 58/2003 de 17 de decembro, Lei Xeral Tributaria, e artigos 71 seguintes do Regulamento Xeral de Recadación (R. D. 939/2005). Que transcorreron os prazos sinalados no artigo 62,5 da Lei Xeral Tributaria, e polo tanto, en cumprimento da providencia dictada pola que se ordena o embargo dos bens do debedor en cantidade suficiente para cubrir o principal de crédito, recargos, xuros e custas, requírese ó debedor para que realice o pago ou presente información relativa aos bens e dereitos da súa propiedade, que garantan con eficacia e prontitude o importe da débeda perseguida. * As débedas notificadas entre os días 1 e 15 de cada mes, ata o día 20 do mesmo mes, ou inmediato hábil posterior. * As débedas notificadas entre os ías 16 e último de cada mes, ata o día 5 do mes seguinte ou inmediato hábil posterior. Os importes totais a ingresar poderan efectuarse na Oficina de Recadación Municipal (Avda. Ernesto Ché Guevara, 12 baixo - Perillo), coa advertencia de que transcorridos ditos prazos procederase ao embargo dos seus bens. Segundo o previsto no artigo 72 do Regulamento Xeral de Recadación, as cotas non abonadas en período voluntario, xerarán xuros de demora dende o día seguinte á conclusión do citado período, e ata o día do seu cobro, agás cando a débeda se abone antes da finalización do prazo de ingreso mencionados (artigos 28.5 e 161.4 da LXT). Serán a cargo dos debedores ás custas orixinadas no procedemento de prema, comprendidas no artigo 153 do Regulamento Xeral de Recadación a tenor do disposto no artigo 161.4 da Lei Xeral Tributaria. O procedemento de prema, ainda que se interpoña recurso, só suspenderase no termos e condicións sinalados no artigo165 da LXT, 73 do Regulamento Xeral de Recadación, e 14.2. i) do Texto Refundido da Lei Reguladora das Facendas Locais. Podera solicitarse o aprazamento ou fraccionamento do pagamento da débeda, segundo se determina nos artigos 44 a 54 do RXR e 65 e 82 da LXT. Requíreselles en cumprimento do disposto no artigo 112 da Lei xeral Tributaria, aos debedores relacionados, co fin de que comparezan, por sí ou por medio de representante, debidamente acreditado, e se presenten na Oficina de Recadación Municipal, en horario: de luns a venres de 8,30 a 13,30 h., para recolle-la oportuna notificación. A comparecencia producirase no prazo de 15 días naturais, contados dende o seguinte ó da publicación deste anuncio no BOP. Transcorrido o citado prazo, se non se comparece, a notificación entenderase producida a tódolos efectos legais, dende o día seguinte ao do vencemento do prazo sinalado para comparecer. Contra o procedemento de prema, e só polos motivos taxados no artígo 167 da LXT, poderá interpoñerse recurso de reposición ante a Tesoureira municipal no prazo dun mes a contar dende o día seguinte ao da comparecencia e, se esta non tivese lugar, dende o día seguinte á que esta se entenda producida. Transcorrido un mes, dende a interposición do recurso, sen recaer resolución expresa, entenderase desestimado e quedará aberta a via contencioso - administrativa. Este recurso poderase interpoñer perante o Xulgado do Contencioso Administrativo no prazo de dous meses, contados desde que o interesado recibo a notificación da resolución expresa, e de seis meses dende que deba enterderse rexeitado o referido recurso de reposición de forma presunta. Non obstante poderá interpor calquera outro recurso que estime convinte. Oleiros, a 10 de Marzo de 2010 A 1ª T. A. DELEGADA DE ECONOMIA E FACENDA, (D. A. 2975/07 - BOP 170 de 24/07/2007) Asdo.: Mª. José Varela Neira